open-index/open-wikipedia-markdown huggingface dataset:
Konstabel

**Konstabel** merupakan pangkat terendah sebagai seorang polis di Malaysia. Walaupun begitu di United Kingdom dan beberapa negara komanwel yang lain, konstabel atau "constable" dalam bahasa Inggeris adalah nama umum untuk seorang pegawai polis.  Oleh itu, pertubuhan polis di negara tersebut juga dikenali sebagai "Constabulary".

Undang-undang di United Kingdom dan juga negara komanwel yang lain termasuk Malaysia, memberi kuasa undang-undang kepada seorang konstabel untuk menahan atau menangkap penjenayah. Di negara kita juga, seorang konstabel berkuasa untuk membawa serta menggunakan senjata api sewaktu bertugas.

## Etimologi
Dari segi etimologi, perkataan *constable* dipinjam daripada bahasa Perancis Lama *conestable* (Perancis Moden: *connétable*), yang berasal daripada bahasa Late Latin *comes stabuli* (penjaga kandang kuda, secara harfiah bermaksud 'penghulu kandang'), dan berakar dari zaman Empayar Rom. Pada asalnya, constable merujuk kepada pegawai yang bertanggungjawab menjaga kuda milik seorang bangsawan atau raja.
Polis Marin

**Polis Marin** memelihara undang-undang dan ketenteraman, mengekalkan keamanan dan keselamatan negara/Persekutuan terutamanya di kawasan perairan seperti  persisiran pantai,sungai dan laut. Antara peranan-peranan mereka termasuklah menangkap dan mendakwa pesalah-pesalah yang terlibat dalam pelbagai jenayah seperti penyeludupan, aktiviti lanun dan sebagainya. Polis Marin adalah penting terutamanya bagi mereka yang tinggal atau melancong dikepulauan kecil yang terpencil.
* Polis Marin Malaysia
* Polis Marin Singapura
Polis Kebangsaan Filipina

**Polis Kebangsaan Filipina** (Filipino: *Pambansang Pulisya ng Pilipinas*) ialah angkatan polis awam Republik Filipina yang agak baru ditubuhkan iaitu pada 1991. Sebelum ini keamanan negara dijaga oleh pihak tentera di bawah pertubuhan *Phillipine Constabulary*. Pada 1991 *Integrated National Police* telah digabungkan dengan *Philippine Constabulary*. Pertubuhan ini mempunyai ibu pejabat di Quezon City.

Ketua polis kebangsaan di negara ini kini ialah Jeneral Pengarah Polis Raul M Bacalzo.

## Rujukan


## Pautan luar
*
Sansoen Phra Barami

**Sansoen Phra Barami** atau **Sanrasoen Phra Barami** (, lit: Muliakan keunggulannya) ialah lagu diraja Thailand. Lirik dikarang oleh Putera Narisara Nuwattiwong sekitar 1913 dan diubah suai oleh Raja Rama VI. Lagu digubah oleh seorang penggubah lagu Rusia, Pyotr Shchurovsky.

*Phleng Sansoen Phra Barami* juga merupakan lagu kebangsaan Siam sehingga 1932 sehingga 1932 yang kemudian diggantikan dengan lagu *[[Phleng Chat]]*. Lagu ini sering dimainkan semasa upacara-upacara kenegaraan dan juga semasa raja atau salah seorang anggota keluarga diraja yang berpangkat tinggi hadir untuk suatu acara. Selain itu, lagu ini dimainkan di pawagam setiap kali sebelum filem dimainkan dan juga sebelum persembahan teater atau konsert. Lagu ini juga dimainkan sebagai permulaan dan penutup siaran di televisyen dan radio.  

Pada April 2008, dilaporkan bahawa seorang rakyat Thai menghadapi tuduhan jenayah *[[Lèse majesté di Thailand|lèse majesté]]* kerana tidak berdiri semasa lagu ini dimainkan di sebuah pawagam di Bangkok.http://www.bangkokpost.com/News/23Apr2008_news04.php

## Lirik

; Nota
#  Sebelumnya disebut sebagai *suk*.

## Terjemahan

: Kami, hamba Duli yang Maha Mulia
: Meletakkan hati dan kepala di kakinya
: Merafak sembah menjunjung kasih 
: Kepada raja agung dari Dinasti Chakri
: Yang berdaulat atas Siam
: Semoga kemuliaanmu berkekalan sepanjang zaman
: Rakyat hidup aman damai kerana pemerintahanmu
: Kami berdoa apa saja yang baginda inginkan
: Akan dikurniakan oleh takdir
: Kami menabikmu, Daulat!

## Lirik semasa Perang Dunia Kedua

: ข้าวรพุทธเจ้า	เอามโนและศิระกราน
: นบพระภูมิบาล	บรมกษัตริย์ไทย
: ขอบันดาล	ธ ประสงค์ใด
: จงสิทธิดั่ง	หวังวรหฤทัย
: ดุจถวายชัย	ชโย

### Transliterasi

: Kha Wora Phuttha Chao
: Ao Mano Lae Sira Kran
: Nop Phra Phummiban
: Borom Kasat Thai
: Kho Bandan
: Tha Prasong Dai
: Chong Sit Dang
: Wang Wora Haruethai
: Dutcha Thawai Chai
: Chayo

## Rujukan

## Pautan luar
* Video penutup siaran stesen PRD's Television of Thailand Channel 11
God Save Our Solomon Islands

**God Save Our Solomon Islands** (Tuhan selamatkan Kepulauan Solomon kami) adalah lagu kebangsaan Kepulauan Solomon dan diperkenalkan pada 1978 sejurus selepas kemerdekaan negara tersebut. Lirik dikarang oleh Panapasa Balekana dan Matila Balekana, dan muzik oleh Panapasa Balekana.

## Lirik
God Bless our Solomon Islands from shore to shore 
Bless all our people and all our lands 
With your protecting hand
Joy, Peace, Progress and Prosperity
That men shall brothers be, make nations see
our Solomon Islands, our Solomon Islands
Our nation Solomon Islands
Stands forever more.

## Terjemahan
Tuhan selamatkan Kepulauan Solomon kami, dari pantai ke pantai
Rahmati rakyat dan tanah kami
Dengan perlindunganMu
Bahagia, Aman, Maju dan Mewah
Manusia semua bersaudara, biar semua negara melihat
Kepulauan Solomon kami, Kepulauan Solomon kami, 
Negara kami Kepulauan Solomon,
Berdiri untuk selama-lamanya.
Nauru Bwiema

**Nauru Bwiema** (Lagu Nauru) ialah lagu kebangsaan Nauru. Lirik lagu ini digubah oleh Margaret Hendrie dan muzik oleh Laurence Henry Hicks. Lagu ini diperkenalkan pada 1968.

## Lirik
Nauru bwiema, ngabena ma auwe. 
Ma dedaro bwe dogum, mo otata bet egom.
Atsin ngago bwien okor, ama bagadugu
Epoa ngabuna ri nan orre bet imur.
Ama memag ma nan epodan eredu won engiden,
Miyan aema ngeiyin ouge,
Nauru eko dogin!

## Terjemahan
Nauru, tanahair, tanah yang kami cintai, 
Kami semua berdoa untukmu dan memuji namamu.
Sejak dahulu engkau menjadi kediaman leluhur kami yang agung
Dan tetap menjadi kediaman generasi yang akan datang 
Kami datang bersama bagi memuliakan benderamu,
Dan kami akan bergembira dan berkata;
Nauru untuk selamanya!

## Pautan luar
* Skor lagu
Kde domov muj

***Kde domov můj?*** (*Di mana kediamanku?*) adalah lagu kebangsaan Republik Czech dan telah digunakan sejak merdeka pada 1993. Di dalam negara lama Czechoslovakia, lagu ini merupakan bahagian pertama dalam lagu kebangsaan negara tersebut, dengan lagu kebangsaan Slovakia merangkumi bahagian kedua. 

Lagu ini digubah oleh komponis František Škroup dan penulis drama Josef Kajetán Tyl sebagai sebahagian daripada cerita komedi *Fidlovačka aneb žádný hněv a žádná rvačka* (Fidlovačka, atau tiada amarah dan pergaduhan). Ia dipentaskan buat pertama kali di Stavovské Divadlo (Teater Estates) di Prague pada 21 Disember 1834. Lagu ini pada asalnya memiliki lebih dari satu stanza, tetapi kini, hanya stanza pertama digunakan untuk lagu kebangsaan dan yang lain dilupakan. 

## Lirik
Kde domov můj, 
kde domov můj?
Voda hučí po lučinách,
bory šumí po skalinách,
v sadě skví se jara květ,
zemský ráj to na pohled!
A to je ta krásná země,
země česká, domov můj,
země česká, domov můj! 

## Terjemahan
Di mana kediamanku?
Di mana kediamanku?
Buihan air di sepanjang ladang
Hutan cemara di tebing tinggi
Bunga musim semi berseri
Pandangan syurga di bumi! 
Dan inilah negeri indah itu, 
Tanah Czech, kediamanku,
Tanah Czech, kediamanku!

## Pautan luar
* Pautan ke versi instrumental 
* Pautan ke versi nyanyian secara solo
Perjanjian Vereeniging

**Perjanjian Vereeniging** ([fĕ.ri.ĕ.ni.kh], atau juga **Perdamaian Vereeniging** - *Peace of Vereeniging* - mengikut dokumen asalnya) ditandatangani oleh ketua-ketua puak Afrikaner bersama pihak British pada 31 Mei 1902 setelah rundingan dibuat di kota Vereeniging (kini di Wilayah Gauteng, Afrika Selatan). Pihak British diwakili oleh Lord Kitchener dari Khartoum dan Lord Milner Pesuruhjaya Tinggi British Afrika Selatan, manakala pihak Afrikaner diwakili para perwakilan Republik Afrika Selatan dan Negara Bebas Oranye. Perjanjian ini bertujuan mengakhirkan kedinginan antara kedua belah pihak dan memberi Afrikaner kuasa membentuk kerajaan autonomi di Transvaal dan Negara Bebas Oranye dalam koloni Empayar British.

Antara lain, pihak British telah berjanji untuk memberi perlindungan terhad kepada bahasa Afrikaans. Mereka juga berjanji untuk menjaga hak ekonomi puak Afrikaner dan keselamatan hartabenda mereka. Puak Afrikaner pula bersetuju untuk setia kepada Raja England iaitu Raja Edward VII.  

Pihak British juga bersetuju untuk membayar £3 juta kepada pihak Afrikaner atas kerugian yang mereka alami. Sewaktu Perang Afrikaner, sejumlah 28,000 askar British terkorban. Manakala bagi pihak Afrikaner, 4000 askarnya terbunuh, dan ia tidak termasuk 20,000 orang awam yang mati dalam kem tahanan. Beribu-ribu kaum kulit kulit hitam juga telah terbunuh di kem tahanan British.

Perjanjian ini telah membawa keamanan dan persatuan secara politik di Afrika Selatan. Namun pihak Afrikaner masih berdendam dan menyisihkan diri mereka daripada bangsa British.

## Rujukan
Kip

**Kip** adalah mata wang untuk negara Laos. Pendekan ISO 4217 untuk mata wang ini adalah **LAK**. Satu Kip dibahagikan kepada 100 At.

Pada 1979 sebuah proses pembaharuan matawang telah dijalankan dimana wang 100 kip lama digantikan dengan 1 kip baru. Kadar pertukaran kip pada Jun 2004 adalah 1 EUR = 9558 LAK.
Birr Habsyah

**Birr** adalah mata wang rasmi untuk negara Habsyah. Pada mulanya ia dipanggil *Dolar Ethiopia* dan diperkenalkan pada 1945 dan digantikan dengan mata wang Birr pada 1976. 1 birr dibahagikan kepada 100 sen. Kadar pertukaran Birr pada 2 Januari, 2005 bernilai 1 USD = 8.59500 birr.

## Pautan luar
* Birr Habsyah - wang kertas bank
Rial Iran

**Rial** (ریال dalam bahasa Parsi; Kod ISO 4217 **IRR**) adalah mata wang rasmi negara Iran. 1 rial dibahagikan kepada 100 dinar. Mata wang rial menggantikan mata wang lama yang dikenali sebagai toman dan 1 toman bernilai 10 rial. Walaupun rial menggantikan mata wang toman, ia masih dipanggil *toman* oleh rakyat Iran. 

Duit syiling yang berada dalam peredaran adalah: 5, 10, 50, 100, 250, dan 500 rial.
Wang kertas dalam peredaran adalah: 100, 200, 500, 1000, 2000, 5000, 10,000 dan 20,000 rial. Kadar pertukaran rial Iran pada 2 Januari 2005 adalah AS$ 1 = 8,812.06 rial.

## Sejarah Mata Wang Iran
Mata wang Rial diperkenalkan pada tahun 1798 dan ia bernilai 1250 Dinar atau satu per lapan Toman. Pada tahun 1825, pengeluarannya diberhentikan dan digantikan dengan Qiran yang bernilai 1000 dinar atau satu Toman. Qiran diperkenalkan sejajar dengan pengenalan sistem perpuluhan. Rial sekali lagi dijadikan mata wang rasmi Iran pada tahun 1932 tetapi kali ini dibahagikan kepada 100 Dinar Baru.

Sebelum sistem perpuluhan diperkenalkan pada tahun 1932, berikut adalah mata wang yang digunakan Iran dan ia masih lagi digunakan dalam konteks kebudayaan:

## Syiling
### Rial Pertama
Syiling perak mula diperkenalkan di dalam peringkat nilai ⅛, ¼, ½ dan 1 rial.

### Rial Kedua
Syiling pertama untuk Rial Kedua adalah di dalam peringkat nilai 1, 2, 5, 10 dan 25 Dinar, ½, 1, 2 dan 5 Rial dan ½ hingga 5 Rial ditempa dengan perak. Syiling emas digunakan ketika era Pahlavi, bermula dengan nilai 100 Rial. Pada tahun 1944, syiling perak dikecilkan saiznya dimana 1 Rial adalah syiling yang terkecil. Pada tahun 1945, syiling perak 10 Rial diperkenalkan. Pada tahun 1953, penempaan syiling perak diberhentikan dan peringkat nilai terkecil pula ialah 50 Dinar. Syiling 20 Rial pula diperkenalkan pada tahun 1972

Selepas Revolusi Iran, sistem duit syiling diubah untuk mengalihkan ukiran Shah Pahlavi tetapi ukuran dan komposisinya tidak diubah. Syiling 50 Dinar mula ditempa pada tahun 1980 dan syiling 50 Rial dirasmikan pada tahun 1981. Tahun 1993 pula menyaksikan perasmian sistem pensyilingan baru Iran. Duit syiling dengan nilai yang lebih rendah diperkenalkan iaitu 1, 5, 10, 50 dan 100 Rial. 250 Rial dikeluarkan pada tahun berikutnya. Pada tahun 2004, ukuran duit syiling 50, 100 dan 250 Rial dikurangkan dan syiling 500 Rial diperkenalkan

## Nota Bank
Pencetakan nota bank yang bernilai lebih daripada 10,000 Rial mula diusulkan pada tahun 1989 dan pada tahun 1992, bank pusat memohon kebenaran kerajaan untuk mencetak nota bank 20,000, 50,000 dan 100,000 Rial. Disebabkan ancaman inflasi dan pemalsuan, usul ini terpaksa dilupakan. Maka 10,000 Rial adalah nota bank tertinggi sehinggalah pada tahun 2003, dimana mata wang kertas 20,000 diperkenalkan

Pada tarikh 4 Mac 2007, kerajaan Iran mengumumkan pengeluaran mata wang kertas 50,000 Rial tetapi ia bergantung kepada Program Nuklear Iran. Nota ini diperkenalkan pada 12 Mac. Nota mata wang kertas yang masih lagi digunakan bernilai 100, 200, 500, 1000, 2000, 10,000, 20,000 dan 50,000 Rial.

## Lihat Juga
*Ekonomi Iran

## Rujukan
399 SM

## Peristiwa
### Mengikut tempat
#### Yunani

* 15 Februari - Socrates, ahli falsafah Yunani, dihukum mati melalui meminum hemlok oleh pihak berkuasa Athens atas tuduhan melakukan perbuatan-perbuatan yang ingkar, serta merosakkan akhlak pemuda-pemudi Athens. Beliau enggan melarikan diri untuk hidup dalam buangan.
* Sparta memaksa Elis menyerah kalah pada musim bunga.
* Lysander, laksamana Sparta, mencuba memulakan pemberontakan politik di Sparta dengan mencadangkan bahawa rajanya tidak sepatutnya diberikan pimpinan tentera secara automatik. Beliau juga mencadangkan bahawa kedudukan raja harus dipilih melalui pengundian. Bagaimanapun, beliau tidak berjaya mencapai pembaharuan-pembaharuan ini, serta tidak disukai lagi oleh Raja Agesilaus II dari Sparta.
* Raja Archelaus I dari Macedon dibunuh semasa memburu oleh Craterus, salah satu budak kundang diraja yang juga merupakan kendaknya.

#### Mesir

* Raja Amyrtaeus dari Mesir ditewaskan dalam pertempuran oleh pewarisnya, Nepherites I dari Mendes, dan dihukum mati di Memphis. Raja Nepherites I (atau Nefaarud I) mengasaskan Dinasti Kedua Puluh Sembilan Mesir, dan menjadikan Mendes sebagai ibu kotanya.

### Mengikut topik
#### Kesusasteraan
* Plato memulakan penulisan *[[Phaedo]]*.

## Kelahiran
*

## Kematian
* Socrates, ahli falsafah Yunani (lahir k.k. 470 SM).
* Raja Amyrtaeus dari Mesir
* Raja Archelaus I dari Macedon
Iliad

***Ilias*** (; , juga **Iliad**) merupakan suatu sajak wira satamatra dikarang zaman Yunani Kuno dipercayai gubahan Homeros sekitar abad ke-8 Sebelum Masihi. Ia merupakan salah satu karya sastera tertua dalam benua Eropah (serta antara yang dua selain *[[Odýsseia]]* dari penulis sama) yang masih ada sampai sekarang.

Sajak ini berlatarkan peperangan mengepung kota Troia (atau nama lainnya *Ilion*, ; maka sajak ini bermaksud "Gita Ilion") selama sepuluh tahun yang dilancarkan orang-orang kota Mykenai (Akhaya); ia mengisahkan helah seorang pahlawan bernama Akhilleus yang dapat menawan askar-askar kota tersebut serta kemudiannya memuncak kepada perlawanannya menentang Raja Agamemnon.
## Rujukan
Mata wang

**Mata wang** () ialah satu unit bagi pertukaran, pemudahan pemindahan barangan dan/atau perkhidmatan. Ia adalah duit syiling dan kertas bil yang digunakan sebagai wang. Ia adalah satu bentuk bagi wang, di mana wang adalah apa-apa sahaja yang bertindak sebagai satu medium pertukaran, satu simpanan nilai, dan satu nilai standard. Mata wang-mata wang adalah medium pertukaran kedominanan. Duit syiling dan wang kertas adalah kedua-dua bentuk mata wang.

Dalam kebanyakan kes, setiap bank pusat swasta mempunyai kawalan monopoli ke atas bekalan dan pengeluaran bagi mata wang sendirinya. Untuk memudahkan perdagangan antara zon-zon mata wang, terdapat kadar pertukaran, yang merupakan harga mata wang (dan barangan dan perkhidmatan bagi individu zon mata wang) yang boleh dipertukarkan antara satu sama lain.

## Cadangan mata wang
* Amero: American currency union (hypothetical)
* Asian Currency Unit: proposed for the ASEAN +3
* Bancor: an international currency proposed by John Maynard Keynes in the negotiations that established the Bretton Woods system (tidak pernah dilaksanakan)
* Currency for Caribbean area—CARICOM states except the Bahamas.
* East African shilling: East African Community (Burundi, Kenya, Rwanda, Tanzania, Uganda)
* Eco: West African Monetary Zone (Gambia, Ghana, Guinea, Nigeria, Sierra Leone, possibly Liberia)
* Khaleeji (currency): Gulf Cooperation Council (Bahrain, Kuwait, Oman, Qatar, Arab Saudi, Emiriah Arab Bersatu)
* Metica: Mozambique (tidak pernah dilaksanakan)
* Perun: Montenegro (tidak pernah dilaksanakan)

## Rujukan
KRI Suluh Pari

**KRI Suluh Pari (809)** adalah kapal perang milik tentera laut Indonesia yang dilancarkan pada tahun 2004.

KRI Suluh Pari adalah kapal perang jenis bot peronda pantas yang dibina sendiri di Fasilitas Pemeliharaan dan Perbaikan TNI-AL. KRI Suluh Pari yang sepanjang 36 meter dilengkapi dengan meriam ringan Hispano-Suiza 20 milimeter.

Pelancaran dan penauliahan kapal perang tersebut dilakukan oleh Kepala Staf TNI-AL, Laksamana TNI Bernard K Sondakh di dermaga Komando Lintas Laut Militer TNI-AL, Jakarta.

**KRI Suluh Pari (809)** merupakan kapal tentera laut Indonesia jenis bot peronda pantas yang sentiasa bersedia mempertahankan negara Indonesia. KRI Suluh Pari memenuhi keperluan Indonesia dan berperanan mempertahankan Indonesia dari kapal-kapal musuh. KRI Suluh Pari dibina oleh *Kemudahan Pemulihan dan Pembaikian tentera laut Indonesia* Fasharkan Mentigi, Tanjung Uban, Riau.

Pelancaran dan penauliahan kapal perang tersebut dilakukan oleh Kepala Staf TNI-AL, Laksamana TNI Bernard K Sondakh di dermaga Komando Lintas Laut Militer TNI-AL, Jakarta.

Kapal perang yang dibina dengan gentian kaca ini ringan dan mampu beroperasi di kawasan air cetek yang tidak mampu dihampiri oleh kapal perang biasa

Kapal lain dalam kelas yang sama adalah KRI Boa, KRI Welang, KRI Suluh Pari, KRI Katon, KRI Sanca, KRI Warakas, KRI Tedong Naga, KRI Panana, KRI Kalakae.

KRI Suluh Pari dilengkapkan untuk misi meronda dan dengan kelajuan tinggi ia mampu bertindak sebagai peninjau dalam pertempuran kapal ke kapal di permukaan laut "anti-surface warfare".

## TORPEDO

Tiada maklumat
 
## PELURU BERPANDU

Tiada maklumat

## MERIAM

KRI Suluh Pari yang sepanjang 36 meter dilengkapi dengan sepucuk meriam ringan meriam Oerlikon 20 mm/70 yang mampu memuntahkan 250 - 320 biji peluru seminit. Jarak berkesannya adalah sejauh 4.3 kilometer dengan berat peluru .1 kilogram. 

Meriam Oerlikon 20 mm/70 ini menawarkan pertahanan udara jarak-dekat terhadap pesawat sayap kekal dan pesawat sayap berputar. Selain itu ia merupakan senjata bagi menentang kapal-kapal kecil (terbatas).

Selain itu ia juga dilengkapi dengan 1 - 2 pucuk mesingan 12.7 mm sebagai senjata sampingan.

## PENANGKIS "COUNTERMEASURES"

Tiada maklumat

## PENGESAN

Tiada maklumat

## TUJAHAN

KRI Suluh Pari memiliki 3 enjin MAN 1100HP D2842 LE 410 yang berkeupayaan memecut kapal yang seberat 90 tan ini pada kepantasan 33.8 knot. Mempunyai dimensi 36 meter x 7 meter. Mempunyai anak kapal seramai 20 anak kapal.

## Tugasan
KRI Suluh Pari turut terbabit dalam pencarian kapal tenggelam di Perairan Makassar, iaitu kapal TB. Yosefina II dan kapal TK. Damar Lautan yang tenggelam pada Selasa 12 Januari 2010. Kejadian tersebut mengorbankan seorang awak kapal TB. Yosefina II dan tiga lainnya hilang. 

## Rujukan
  

## Pautan luar
*
KRI Tanjung Dalpele

**KRI Tanjung Dalpele** adalah kapal hospital tentera laut Indonesia. Ia bertugas bagi memberikan rawatan kepada tentera yang tercedera ketika bertempur dengan musuh di kepulauan-kepulauan, dengan ini amat sesuai dengan keadaan negara Indonesia yang berpulau. 

Ini kerana sekiranya jumlah tentera yang tecedera ramai, penggangkutan udara menjadi sukar dan rawatan di kapal adalah pilihan terbaik. Selain untuk kegunaan tentera, **KRI Tanjung Dalpele** juga digunakan bagi membantu mangsa bencana alam seperti mangsa tsunami yang berlaku pada Januari 2005.

**KRI Tanjung Dalpele** dilengkapi dengan 40 katil juga mempunyai tiga ruang operasi pembedahan, enam bilik pergigian, dan kemudahan perubatan yang lain.
Bulu pelepah

**Bulu pelepah** adalah satu tumbuhan epidermal yang membentuk penutup luar, atau *bulu* pada burung. Ia adalah satu ciri utama yang membezakan Kelas Aves dari yang lain.

## Haiwan Asal
Bulu pelepah adalah struktur paling rumit pada vertebrates. Sebagaimana rambut, kuku dan sisik, bulu pelepah adalah tambahan integumentary; organ kulit yang terbentuk dari pembiakan terkawal sel biologi dalam epidermis, atau kulit luar, yang menghasilkan protin keratin.

Ia melindungi burung daripada air dan suhu sejuk dan memberikan warna yang kadang kala digunakan sebagai penyamaran dari pemangsa dan kadang kala sebagai cara komunikasi pandangan "visual". Walaupun setiap bulu pelepah amat ringan, bulu burung berat dua hingga tiga kali ganda berbanding tulangnya.

Ia dijangkakan bahawa bulu pelepah berubah dari sisik reptilia, bagaimanapun kajian terkini menimbulkan keraguan terhadap homologi ini (untuk bacaan lanjut lihat Q Rev Biol. 2002 Sep;77(3):261-95.). Bulu pelepah kemungkinannya merupakan struktur penebat berfilamen, atau kemungkinannya penanda untuk mengawan, dan ini kemudiannya berubah kepada bulu pelepah moden.

Walaupun burung menggunakan bulu pelepah untuk terbang, beberapa dinosaur telah dijumpai dengan bulu pelepah pada anggota badan mereka yang tidak mungkin berfungsi untuk terbang. Satu teori adalah bulu pelepah ini berkembang pada dinosour sebagai satu cara penebat; dinosaur kecil itu kemudiannya menghasilkan bulu pelepah yang lebih panjang yang membantu mereka meluncur, yang kemudiannya memulakan proses evolusi yang menghasilkan burung proto Archaeopteryx dan Microraptor.

Terdapat dua bulu pelepah asas: bulu pelepah luar *vaned* yang menutupi bahagian luar badan, dan bulu pelepah dalam *down* yang terdapat di bawah bulu pelepah luar, yang menghasilkan lapisan penebat. Bulu pelepah luar "vaned" termasuk remiges (bulu pelepah terbang), rektrikes "rectrices" (bulu pelepah ekor) dan bulu pelepah contour yang menyelitupi seluruh badan.

Bulu pelepah biasa mempunyai ciri batang asas atau *rachis* dalam bahasa Inggeris. Melekat pada batang asas ini adalah cabang-cabang atau *barbs* dalam bahasa Inggeris, yang juga mempunyai cabang yang dipanggil *barbules* dalam bahasa Inggeris. "Barbules" ini mempunyai cangkuk seni bagi saling melekat. Pada hujung bulu pelepah, rachis berkembang untuk membentuk paip *calamus*, atau quill, yang menembusi follikle pada kulit.

Bulu pelepah burung digantikan secara berkala sepanjang hidupnya melalui penggantian, bulu baru terbentuk melalui follikle yang sama menggantikan bulu pelepah tua yang digugurkan.

## Kegunaan manusia
Bulu pelepah adalah lembut dan baik bagi memerangkap haba; dengan itu, ia kadang-kala digunakan dalam peralatan tidur bermutu tinggi, terutamanya bantal, selimut, dan tilam. Ia juga digunakan sebagai lapik bagi pakaian musim sejuk, seperti kot. Ia juga digunakan sebagai bantuan seksual. Bulu pelepah bewarna-warni seperti yang terdapat pada burung telah digunakan pada masa lalu bagi menghiasi topi dan umpan pancing.
Tentera Laut Diraja Brunei

**Tentera Laut Diraja Brunei** (TLDB) merupakan sebuah cabang pasukan tentera laut dari Angkatan Bersenjata Diraja Brunei. Ia bertanggungjawab bagi mengawal, menjaga dan meronda perairan negara Brunei Darussalam. Bagi melaksanakan tanggungjawab ini, Tentera Laut Diraja Brunei dilengkapi dengan kapal-kapal peronda dan kapal perang laju yang dilengkapi dengan sistem peluru berpandu dan senjata anti pesawat dan permukaan.

Tentera Laut Diraja Brunei telah ditubuhkan pada 14 Jun, 1965. Ia merupakan unit kedua yang ditubuhkan selepas Angkatan Bersenjata Diraja Brunei. TLDB berpangkalan di Muara, yang mana terletak kira-kira 4&nbsp;km dari Bandar Muara dengan majoriti anggotanya berbangsa Melayu. Sejak tahun 1977, TLDB telah dilengkapkan dengan kapal-kapal berpeluru berpandu dan kapal peronda pantai. Kesemua kapal TLDB menggunakan awalan **KDB** yang bermaksud *Kapal Diraja Brunei*. TLDB dahulu telah diketuai oleh Kol (L) Hj Abdul Halim bin Hj Abu Hanifah sejak bulan Mei 2008.

## Kekuatan armada

Tentera Laut Diraja Brunei mempunyai tiga cawangan iaitu Cawangan Operasi, Cawangan Tadbir dan Cawangan Bantu. Berikut merupakan kekuatan masa kini armada laut Brunei, 

# KDB Waspada 
# KDB Perwira
# KDB Jerambak
# KDB Pemburu (P15)
# KDB Penyerang (P-16)
# KDB Waspada (P02)
# KDB Pejuang(P03)
# KDB Seteria (PO4) 
# KDB Nakhoda Ragam
# KDB Bendahara Sakam

## Lihat juga
*Pusat Latihan Tentera Laut Diraja Brunei
*Grup Tindak Permukaan Laut
*Sekolah Rendah Tentera Laut Diraja Brunei
*Sekolah Ugama Tentera Laut Diraja Brunei

## Rujukan

## Pautan luar
* Laman rasmi Angkatan tentera laut Diraja Brunei. 
*Laman rasmi Angkatan Bersenjata Diraja Brunei
Odýsseia

***Odýsseia*** ( , ) merupakan salah satu puisi epik utama dalam tamadun Yunani selain *[[Iliad|Iliás]]*, malah merupakan karya sastera Dunia Barat kedua tertua yang terselamat selepas *Iliás* itu sendiri. Ia dikatakan ditulis oleh Homeros, seorang penyair Ionia buta dari pesisiran Anatolia pada lewat abad ke-8 sebelum Masihi. Ia merupakan mahakarya paling berpengaruh dalam kefahaman budaya orang Barat di Eropah dan Amerika.

Ia berlatarkan 10 tahun setelah tamatnya peperangan hebat di Troia, di mana seorang pahlawan bernama Odysseus menghadapi cabaran hebat semasa berpulang ke tanahnya di Ithake seperti ditangkap dayang hutan dan gergasi mata satu serta dipukau duyung, sambil keluarganya yang setia menanti terpaksa menghadapi orang-orang yang mahu merebut peluang berkahwin dengan isterinya.

## Struktur
Hikayat ini mula diceritakan di tengah-tengah kejadian utama berbalik kepada peristiwa sebelumnya yang diimbas kembali. Semua baitnya terdiri dari 12,109 baris yang dibahagikan lanjut kepada matra sebanyak "enam ruas" (δακτυλικός εξάμετρο *daktylikos hexametros*) yang lazim dalam sajak berbahasa Yunani Purba.

Hikayat ini dihimpunkan sebanyak dua puluh empat bacaan (ῥᾰψῳδῐ́ᾱ *[[rapsodi|rhapsōidíā]]*) disusun mengikut huruf-huruf Yunani kemungkinan besar selepas dikarang Homeros oleh seseorang selainnya, tetapi susunan ini diterima umum para sejarawan Yunani. Seberapa buku (tunggal mahupun terhimpun) biasanya diberi judul tersendiri:

* **Buku 1-4**: Τηλεμάχεια *Tēlemakheia* — menumpu kepada sudut pandang Telemakhos.
* **Buku 9-12**: Απολογῐ́αι *Apologioi* — penceritaan Odysseus bapa Telemakhos mengisahkan petualangannya kepada para tuan rumah Phaiakia.
* **Buku 22**: Μνηστῆρεφόνια *Mnesterophonia* ("Pembunuhan Para Pelamar").

Buku terakhir ini menutup keseluruhan kisah-kisah Yunani terhimpun, meskipun masih ada fragmen yang tersisa dari semacam "akhir alternatif" yang dikenal sebagai *[[Telegonia]]*. 

548 baris terakhir yang didapati pada naskhah hikayat Odysseus ditambahkan kemudiannya selepas Homeros oleh penyajak penyair lain.

## Watak-watak

## Nota


## Rujukan

;Sumber
* 
## Bacaan lanjut
* Dougherty, C. *The Raft of Odysseus: The Ethnographic Imagination of Homer's Odyssey.*   New York:  Oxford University Press, 2001.
* Griffin, J.  *Homer: The Odyssey. Landmarks in World Literature*. Cambridge: Cambridge University Press, 1987.
* Saïd, S. *Homer and the Odyssey* (tahun terbit asal: 1998). Oxford; New York:  Oxford University Press, 2011.
## Pautan luar
*Laman mengenai karya ini dalam Perseus Project:
**Teks asal karya dalam bahasa Yunani Purba
**terjemahan bahasa Inggeris oleh Samuel Butler tahun 1900
**Terjemahan bahasa Inggeria oleh A.T. Murray, tahun 1919
Setsubun

adalah suatu perayaan Jepun yang dirayakan sehari sebelum bermulanya musim bunga; hari utama perayaan ini setiap 3 Februari dipanggil **Risshun**.

Antara kegiatan utama lazim diadakan waktu ini ialah upacara menghalau oni dari rumah; upacara ini dilakukan seorang ketua keluarga yang akan mencampak biji kacang soya panggang ke luar rumah dipercayai mampu menghalau *oni-oni* ini sambil meneriak ; Biji-biji ini dipercayai dapat membersihkan rumah dari anasir yang tidak dikehendaki.

## Rujukan
KDB Seteria

**KDB Seteria (PO4)** adalah sebuah kapal angkatan laut Diraja Brunei - ATL DB. 

KDB Seteria merupakan sebuah kapal perang pelancar peluru berpandu.
Senarai bandar di Finland

Daftar Jajahan di Finland
# [Åland 
# [[Central Finland 
# [[Central Ostrobothnia 
# [[Etelä-Savo 
# [[Häme 
# [[Itä-Uusimaa 
# [[Kainuu 
# [[Kymenlaakso 
# [[Lapland 
# [[North Carelia 
# [[Nothern Ostrobothnia 
# [[Northern Savo 
# [[Ostrobothnia 
# [[Päijät-Häme 
# [[Satakunta 
# [[South Karelia 
# [[South Ostrobothnia 
# [[South-West Finland 
# [[Tampere Region 
# [[Uusimaa 

Daftar Daerah  di Finland
# [[hankasalmen kunta 
# [[joensuun kaupunki 
# [[jyväskylän kaupunki 
# [[jyväskylän maalaiskunta 
# [[kemin kaupunki 
# [[korsholm 
# [[lohjan kaupunki 
# [[pudasjarvi 
# [[sipoo 
# [[suomussalmi 
# [[teuva 
# [[tuusula 
# [[ulvila 
#  [[vaala 


Daftar bandar di Finland
Bandara Udara Helsinki

# [Espoo
# Hanko
# Helsinki
# Joensuu
# Jyvaskyla
# Kaarina
# Kajaani
# Karkkila
# Kotka
# Kristinestad
# Kuopio
# Lahti
# Lappeenranta
# Oulainen
# Oulu
# Pori
# Porvoo
# Raahe
# Seinajoki
# Tampere
# Toijala
# Turku
# Vaasa
# Vantaa
Pokok Damar Hitam Kelim

**Pokok Damar Hitam Kelim** adalah sejenis tumbuhan yang terdapat di hutan Malaysia serta di negara-negara ASEAN yang lain. Nama saintifiknya **Shorea blumutensis Foxw.*         

## Lihat juga
* Senarai pokok
Pokok Gerok

**Pokok Gerok** adalah sejenis tumbuhan yang terdapat di hutan Malaysia, serta di negara-negara ASEAN yang lain. 
Nama saintifiknya *Symingtonia populnea (R. Br. ex Griff ) Steen.*

## Lihat juga
Giam kanching

**Giam kanching** atau **merawan kanching** (*Hopea subalata*) ialah spesies tumbuhan berbunga dari keluarga Dipterocarpacae genus Hopea.

## Penerangan

### Ciri fizikal
Giam kanching boleh tumbuh sehingga  di habitat asalnya. Ciri-ciri lapangan fizikalnya seperti berikut:

* Daun: Jenis tunggal dan bentuk eliptik.
* Bunga: Berwarna ungu gelap.
* Biji benih: Bersaiz kecil dan bersayap ringkas. 
* Batang pokok: Bersaiz kecil, kulitnya licin, berwarna kelabu keperangan dan akarnya banir serta berjangkang.

### Taburan
Taburan giam kanching hanya terdapat di Semenanjung Malaysia sahaja. 

Bagi di Semenanjung Malaysia dengan menurut buku *Malaysian Plant Red List: Peninsular Malaysian Dipterocarpaceae*, giam kanching hanya dijumpai di Selangor sahaja iaitu di Hutan Simpan Kanching, Rawang di Daerah Gombak. 

Giam kanching hidup di kawasan hutan dipterokarpa pamah terlebih lagi di kawasan lembah dan permatang rendah. 

## Rujukan
Stratopaus

**Stratopaus** merupakan sempadan atmosfera antara lapisan stratosfera dan mesosfera. Di lapisan stratosfera suhu meningkat dengan ketinggian, dan stratopaus merupkan kawasan di mana suhu maksimum dicapai (~270˚K).

Di bumi, stratopaus terletak di ketinggian kira-kira 50 kilometer. Tekanan atmosfera di paras ini ialah kira-kira  1/1000 tekanan di aras laut.
Goh Keng Swee

**Goh Keng Swee** (nama Kristian: **Robert**, ; 6 Oktober 1918 – 14 Mei 2010) merupakan Timbalan Perdana Menteri Singapura yang kedua.

Goh adalah anak lelaki kepada seorang keluarga yang kaya di Melaka. Ayahnya, Goh Leng Inn, adalah seorang pengurus ladang getah, manakala ibunya datang dari keluarga yang mengeluarkan ramai ahli politik terkenal di Malaysia, Tun Tan Cheng Lock dan anak lelaki beliau, Tun Tan Siew Sin, yang kemudian menjadi lawan politik bagi Goh.

## Sejarah kehidupan
Pada awal karier beliau, Dr. Goh telah memenangi kerusi parlimen Kreta Ayer pada pilihanraya 1959. Pada pilihanraya 1963, beliau mengekalkan kerusi tersebut dan dilantik menjadi Menteri Kewangan Singapura ketika Singapura masih berada di dalam persekutuan Malaysia. Beliau merupakan menteri pertahanan Singapura pada tahun 1975 yang melancarkan RSS Sea Wolf secara rasmi bersama RSS Sea Dragon dan RSS Sea Lion di Pangkalan Tentera Laut Brani. Ahli parlimen dan anggota Angkatan Laut Republik Singapura turut serta menyaksikan peristiwa bersejarah ini.

## Rujukan


## Pautan luar
*A Tribute to Dr Goh Keng Swee 
*Biography of Goh Keng Swee 
*No regrets despite objections, except one
Jelawai

**Pokok Jelawai** (bahasa Inggeris: *Malayan Terminalia*) ialah satu spesies tumbuhan dalam famili Combretaceae yang berasal dari Semenanjung Malaysia, dan Singapura. Pokok ini merupakan spesies yang mudah tumbuh di kawasan berpaya dan sering digunakan dalam rancangan penanaman pokok semula. Nama botaninya *Terminalia subspathulata*.

Kayu Pokok Jejawai ringan dan timbul dalam air, walaupun baru ditebang. Berat kayunya 450-480 kilogram per meter persegi apabila dibiarkan kering secara biasa. Batang Jejawai boleh diketam berkeping dengan mudah dan sering digunakan sebagai venier teras dalam penghasilan papan lapis. Kayu ini juga digunakan untuk membuat perahu.

## Ciri-ciri fizikal
Pokok Jelawai ialah pokok yang besar dan tumbuh sehingga 50 meter (164 kaki) tingginya, dan mempunyai akar-akar banir yang ketara. Ciri-ciri fizikalnya yang lain adalah seperti berikut:
* Daun: Agak kecil, keras, dengan warna hijau kebiru-biruan sedikit pada permukaan bawah. Daun-daun ini luruh pada sekitar bulan Oktober, dengan daun dan bunga yang baru berkembang pada setiap bulan Mei.
* Bunga: Amat kecil, dan berwarna kuning kehijau-hijauan, dengan bau yang kuat.
* Buah: Leper serta bersayap, dan mengandungi sebiji biji. Buah-buah ini masak pada setiap bulan September.

## Lihat juga
* Senarai pokok

## Pautan luar
* Laman web Produk Hutan Kolombangara Ltd. (KFPL)
Lapsang souchong

**Lapsang souchong** ialah teh hitam (*[[Camellia sinensis]]*) yang berasal dari kawasan Wuyi di wilayah Fujian, China. Ia kadangkala dirujuk sebagai **teh asap** . Lapsang berbeza daripada semua jenis teh lain kerana daun lapsang secara tradisionalnya dikeringkan dengan asap api kayu pain, memberikannya perasa asap tersendiri.

## Rujukan
Teh Rize

**Teh Rize** merupakan teh hitam yang pekat dihasilkan di Turki, dengan rasa dan cara hidangan yang berlainan, termasuk pemanasan awal, dan dihidangkan dengan gula.
Cuti umum di Argentina

TarikhPerayaan
1 JanuariHari Tahun Baru (Año nuevo*)
Jumaat sebelum "Easter Sunday"Good Friday (Viernes santo*)
2 AprilHari Veteran (Día de los caídos en Malvinas*)
1 MeiHari Pekerja (Día del trabajo*)
25 MeiHari Kemerdekaan Buenos Aires (Revolución de Mayo*) 
20 JunHari Bendera (Día de la bandera*)
9 JulaiHari Kemerdekaan Nasional (Día de la independencia*) 
17 OgosUlangtahun kematian Jeneral José de San Martín (Día del Libertador José de San Martín*)
11 SeptemberHari Guru (Día del maestro*) 
21 SeptemberHari Pelajar (Día del estudiante*) 
21 OktoberHari Columbus (Día de la raza*)
8 DisemberHari Immaculate Conception (Día de la virgen*)
24 DisemberMalam Krismas (Nochebuena*)
25 DisemberHari Krismas (Día de Navidad*)


(* Nama perayaan dalam bahasa Argentina)
Kukicha

**Kukicha** (bahasa Jepun:) adalah campuran teh hijau Jepun yang dihasilkan dari dahan, batang, dan kayu teh. Ia juga dikenali sebagai *teh [[musim sejuk]]*, kukicha diperbuat daripada ranting dan daun tua yang dipotong dari pokok teh semasa musim bertapa dan dilayur di atas api. Popular sebagai makanan kesihatan di Jepun dan dalam diet macrobiotik.
Teh kuning

**Teh kuning** merupakan sama ada sebagai nama bagi teh berkualiti tinggi yang dihidangkan di istana Maharaja, ataupun teh khas yang diproses menyerupai teh hijau, tetapi dengan fasa pengeringan yang lebih perlahan.
Sukan di Argentina

Argentina dikenali di seluruh dunia sebagai negara bola sepak. Negara ini pernah menjadi tuan rumah pertandingan bolasepak yang terunggul iaitu Piala Dunia pada tahun 1978 dan pernah menjuarai pertandingan berprestij ini sebanyak dua kali iaitu pada 1978 dan 1986. Antara pemain yang terkenal termasuklah Diego Maradona dan Mario Kempes.

Kini, Argentina bukan sahaja terkenal dengan bola sepak, malah sukan-sukan yang lain seperti tenis, bola tampar, hoki, ragbi dan bola keranjang. 

## Bola sepak
Bola sepak atau dalam bahasa tempatan *Futbol* merupakan kegilaan ramai di negara ini dan setiap minggu mereka akan berkumpul di stadium untuk menonton pasukan kegemaran mereka bertanding. Tiga pasukan yang paling popular di Argentina ialah Boca Juniors, Independiente dan River Plate. Di samping itu terdapat dua lagi pasukan yang meningkat naik iaitu Racing Club dan San Lorenzo. Setiap tahun terdapat dua pertandingan liga nasional: "Torneo Clausura" dari Februari ke Julai, dan "Torneo Apertura" dari Ogos ke Disember. 

## Tenis
Sukan tenis semakin popular pada akhir 80an apabila Gabriela Sabatini mengharumkan nama negara apabila menjadi pemain tenis ketiga terbaik dunia antara 1991 dan 1993. Kini Argentina mempunyai pasukan yang paling mantap dengan 12 pemain berada ditangga 100 terbaik didunia. Antaranya termasuklah Guillermo Coria dengan kedudukan yang agak tinggi di dunia dan David Nalbandian, yang bertanding di peringkat akhir Wimbledon pada 2002. Manakala pemain-pemain yang sedang meningkat naik ialah Guillermo Ganas, Gaston Gaudio dan Ignacio Chela.

## Pato
Pato merupakan suatu sukan yang unik di Argentina, dan ia mula dipermainkan oleh kaum Gaucho. Pato bermakna "itik" di dalam bahasa Sepanyol. Pada asalnya permainan ini melibatkan dua pasukan penunggang kuda dan Pato iaitu sebuah beg (pouch) kulit yang mengandungi seekor itik.  Beg ini mempunyai dua pemegang dan seorang dari kedua pasukan ini akan menarik pemegang sehinggalah ia terlepas. Pemain yang dapat merampas pato tersebut akan dikejar oleh pasukan lawan untuk mendapat kembali pato tersebut. Sukan ini amat merbahaya dan ia telah diharamkan pada 1882. Namun pada akhir 1930an, ia telah dihidupkan semula dan diberi nafas baru. Sekarang dua pasukan yang terdiri daripada empat pemain akan cuba melontar pato yang baru, sebuah bola kulit dengan enam pemegang, kedalam jaring pihak lawan.

## Lain-lain
Sejak kebelakangan ini, bola tampar, bola keranjang, hoki dan ragbi merupakan empat permainan yang semakin popular di negara ini. Ramai rakyatnya berminat dengan sukan tersebut kerana prestasi pemain yang memberangsangkan di arena antarabangsa.
Snek

**Snek** atau **kudapan** merupakan makanan ringan yang lazimnya dimakan dalam waktu yang singkat. Makanan snek biasanya lazat tetapi kurang atau tidak berkhasiat dan penuh dengan lemak, gula dan garam. Makanan remeh (junkfoods) juga merupakan sejenis snek yang terdiri dari pelbagai jenis perasa tiruan yang berperasa seperti ayam, udang dan keju.  Namun ia boleh terdiri dari sayur-sayuran seperti lobak dan sebagainya. Mereka yang sering memakan snek biasanya berisiko menjadi obes atau menghidap penyakit-penyakit seperti penyakit kencing manis dan darah tinggi. Setengah makanan remeh pula mengandungi banyak karsinogen yang boleh mengakibatkan barah.
Karsinogen

Dalam bidang patologi, **karsinogen** ialah agen-agen yang boleh mencetuskan pertumbuhan barah (kanser, seasal kata ) dalam tisu hidup. Hal ini disebabkan oleh gangguan dan ketidakstabilan pertumbuhan sel yang tidak terkawal. Antara contoh-contoh karsinogen yang ketara ialah asbestos dan asap rokok. Agen-agen radioaktif seperti sinar gama atau partikal alfa yang dikeluarkan juga boleh dikelaskan sebagai karsinogen.

Bahan-bahan karsinogen banyak sekali digunakan dalam bidang industri. Aflatosin B1 merupakan bahan keluaran kapang. *Aspergillus flavus* yang digunakan dalam penyimpanan bijirin, kekacang dan juga mentega kacang merupakan contoh karsinogen mikrobial yang sangat kuat yang digunakan. Terdapat juga virus seperti hepatitis B dan virus papilloma manusia diketahui juga penyebabnya kanser kepada manusia. Bagi pemakai pewarna kuku pula, bahan peluntur dalam pewarna kuku tersebut boleh menyebabkan kesan barah kepada pengguna. Di dalam peluntur tersebut terdapat suatu unsur organik yang merbahaya yang dipanggil sebatian aseton - rumusannya OC(CH3)2 - yang dapat melunturkan warna tersebut.

Setelah badan yang terdedah dengan unsur kersinogen, tubuh akan mengalami tindak balas adaptasi bahan toksik untuk menghilangkannya yang disebut proses biotransformasi. Tujuan tindak balas tersebut adalah untuk menyingkirkan unsur karsinogen melalui keterlarutannya dalam air sehingga badan boleh menyingkirkan unsur-unsur ini dalam bentuk air kencing mahupun peluh. Tindak balas biotransformasi ini juga boleh menukarkan karsinogen yang bertoksik kepada lebih bertoksik.
Kuasa veto

**Kuasa veto** merujuk kepada hak yang diberi kepada seseorang atau sesuatu kumpulan untuk menolak sebarang keputusan undang-undang yang diluluskan oleh beberapa ahli yang lain. *Veto* berasal dari bahasa Latin yang bermaksud "saya melarang" diungkapkan konsul dan tribunus yang boleh menghalang sebarang titah perintah diluluskan Senat Rom.

Biasanya hak ini terhad sebab eksekutif dan penggubal undang-undang mempunyai tanggungjwab serta tugas yang berlainan seperti termaktub di dalam konsep pembahagian kuasa.

## Kuasa veto
Di bawah perlembagaan Amerika Syarikat misalnya, Presiden mempunyai kuasa veto ke atas sebarang rang undang-undang yang diluluskan Kongres. Namun kuasanya adalah terhad dan ia boleh dimansuhkan dengan undi dua pertiga dari kedua-dua dewan Kongres.

## Rujukan
Senat

**Senat** adalah istilah yang boleh digunakan dalam dua keadaan. Dari segi kerajaan, senat merupakan dewan perwakilan rakyat tertinggi, lazimnya dewan pertuanan suatu badan perundangan atau parlimen. Senat moden lazimnya berfungsi sebagai kamar "perbahasan kali kedua" bagi meluluskan rang undang-undang yang digubal dewan rakyat. Ahli senat dipanggil **senator**.

Manakala, di peringkat universiti, senat bermaksud majlis atau badan pentadbir yang utama dan tertinggi. Senat akademik ini lazimnya tertakluk kepada sejenis perlembagaan.

## Contoh senat
* Senat Amerika Syarikat
* Senat Rom
Pilihan raya umum

**Pilihan raya umum** adalah pilihan yang dijalankan untuk memilih wakil-wakil rakyat ke Parlimen. Pilihan raya ini adalah diperingkat kebangsaan dan parlimen akan dibubarkan sebelum ia diadakan.

## Senarai pilihan raya umum di Malaysia

# Pilihan raya umum Tanah Melayu 1955
# Pilihan raya umum Tanah Melayu 1959
# Pilihan raya umum Malaysia 1964
# Pilihan raya umum Malaysia 1969
# Pilihan raya umum Malaysia 1974
# Pilihan raya umum Malaysia 1978
# Pilihan raya umum Malaysia 1982
# Pilihan raya umum Malaysia 1986
# Pilihan raya umum Malaysia 1990
# Pilihan raya umum Malaysia 1995
# Pilihan raya umum Malaysia 1999
# Pilihan raya umum Malaysia 2004
# Pilihan raya umum Malaysia 2008
# Pilihan raya umum Malaysia 2013
# Pilihan raya umum Malaysia 2018
# Pilihan raya umum Malaysia 2022

## [[pilihan raya]] kecil [[parlimen]]

## nota
Wakil rakyat

**Wakil rakyat** adalah seorang yang dipilih dalam pilihan raya untuk menjadi wakil penduduk di kawasan pilihan rayanya (*constituency*). Mereka mempunyai tanggungjawab yang penting iaitu untuk menyuarakan masalah masyarakat di kawasan yang mereka wakili serta berperanan dalam penggubalan undang-undang.

Seseorang wakil rakyat mungkin seorang Ahli Dewan Undangan Negeri (ADUN) atau Ahli Parlimen. Wakil rakyat menjadi jurucakap rakyat yang diwakilinya dan beliau mempunyai satu kerusi di Dewan Undangan Negeri atau di Dewan Rakyat (di Parlimen).

## Malaysia
Gelaran bagi seseorang **wakil rakyat** ialah Yang Berhormat atau "YB", yakni sama seperti senator juga. Suatu ketika dahulu terdapat kecenderungan untuk menterjemahkan maksud **YB** daripada Yang Berhormat kepada Yang Berkhidmat. Namun setakat mana kejayaan usaha tersebut tidak dapat dipastikan.

Pada Pilihan Raya Umum Malaysia ke-12, sebanyak 222 kerusi Parlimen dan 505 kerusi Dewan Undangan Negeri dipertandingkan di seluruh negara (tidak termasuk Sarawak yang mengadakan pilihan raya kerajaan negerinya secara berasingan). Hal ini bermakna selepas keputusan pilihan raya tersebut diketahui, Malaysia akan mempunyai 727 orang wakil rakyat baru (tidak termasuk Sarawak yang mempunyai 71 kerusi dewan undangan negeri).
Pokok Teh Assam

**Teh Assam** adalah Teh Hitam yang dinamakan menurut kawasan penghasilannya (Assam, India). Teh ini ditanam pada paras laut dan terkenal dengan kepekatan, cepat kembang, perasa malt, dan warna yang terang dan jelas. Dalam sejarah, Assam adalah kawasan pengeluar teh perdagangan kedua selepas China.  China dan Assam merupakan dua kawasan di dunia yang mempunyai pokok teh asal.  Teh Assam mengubah tabiat meminum teh, dihasilkan dari pelbagai jenis pokok teh, menghasilkan teh yang berlainan.

## Geografi
Pokok teh (*[[Camellia sinensis]] var assamica*) ditanam di tanah rendah Assam, tidak seperti teh Darjeeling dan teh Nilgiri yang ditanam di tanah tinggi.

## Sejarah
Terdapat teks purba perubatan Sanskrit abad ke 10 dari Assam yang dikenali sebagai *Nidana* yang menyebut mengenai daun yang dipanggil *shamapatra* darimana *shamapani* dibuat. Ini kemungkinannya teh pertama sekali direkodkan di India.

Sebelum teh di perdaggangkan di Assam, daun pokok teh digunakan oleh penduduk setempat tanpa diproses. Pratis ini berterusan dikawasan-kawasan sukar dicapai di Assam.

### Awalnya
Robert Bruce dikatakan menjumpai pokok teh tumbuh meliar dikawasan itu. Menurut cerita lain, bangsawan Assamese, Maniram Dewan, menunjukkan Robert Bruce kepada pokok tersebut pada tahun 1823.  Sebelum kematiannya pada tahun 1825, Bruce memberitahu pengetahuannya itu kepada saudaranya Charles, yang menghantar benih pokok teh tersebut ke Calcutta pada tahun 1831.  Pada tahun 1833 British kehilangan monopoli perdagangan teh dengan China dan Majlis Teh menghantar setiausaha George Gordon ke China untuk mempelajari kaedah dan memulakan ladang teh di Assam.  Dia pulang dari dari China dengan pekerja dan pokok teh China.  Ia didapati bahawa pokok tempatan adalah lebih sesuai untuk cuaca tempatan. Pada 8 May 1838 350 paun teh Assam dihantar ke London, dan dijual di Rumah India "India House", London pada 10 Januari 1839.  Peminum teh begitu kagum dengan teh tersebut, dan industri teh di Assam bermula. Charles Bruce dan yang lain, termasuk Maniram Dewan, mula membersihkan hutan dan mendirikan ladang teh.

Pada 26 Februari 1858 Maniram Dewan, peladang teh tempatan tunggal, digantung atas tuduhan terbabit dan terlibat dengan Pemberontakan Sepoy pada tahun 1857 menentang British berasaskan surat yang dipintas.

## Lihat juga
* Senarai pokok
* Teh
* Teh Nilgiri

## Pautan luar
* Lembaga Teh India
* Assamtea.biz Teh Keistimewaan Tfactor
Senarai lapangan terbang Jepun

**Lapangan terbang di Jepun** boleh dibahagikan mengikut kelas atau mengikut fungsi.

## Kelas pertama/antarabangsa
Terdapat lima lapangan terbang bertaraf antarabangsa di Jepun: 
* Lapangan Terbang Antarabangsa Chubu (Centrair) di Wilayah Aichi) 
* Lapangan Terbang Antarabangsa Kansai, Wilayah Osaka 
* Lapangan Terbang Antarabangsa Narita, Narita, Wilayah Chiba 
* Lapangan Terbang Antarabangsa Osaka (Itami), Wilayah Hyogo/Osaka 
* Lapangan Terbang Antarabangsa Tokyo (Haneda), Ota, Tokyo
Aedes

**Aedes** merupakan genus nyamuk yang asalnya ditemui di kawasan tropika dan subtropika, namun telah tersebar disebabkan kegiatan manusia ke seluruh dunia kecuali benua Antartika. Namanya diperolehi daripada perkataan Yunani Kuno *aēdēs*, yang bererti "tidak menyenangkan", kerana nyamuk ini menyebarkan beberapa penyakit berbahaya seperti demam denggi. *[[Aedes albopictus]]* merupakan spesies yang sering ditemui di Asia. Kakinya berbelang hitam putih. *Aedes aegypti* juga terkenal sebagai penyebar denggi dan demam kuning.

Kitaran hidup nyamuk aedes bermula dari telur hingga dewasa mengambil masa kira-kira satu minggu.

## Tabiat nyamuk aedes
# Aedes senang dikenali dengan belang hitam putih pada badan dan kakinya 
# Aedes biasanya menggigit pada awal pagi dan waktu senja
# Aedes membiak dalam air jernih yang bertakung, sama ada di dalam atau luar rumah

## Tempat pembiakan nyamuk aedes
# Dalam Rumah
## Akuarium
## Perangkap semut
## Pasu Bunga 
## Timba 
## Tempayan 
## Kolam (kolah) mandi 
## Tempat air peti sejuk
# Luar Rumah
## Tayar buruk 
## Tempurung kelapa 
## Botol atau gelas pecah yang mengandungi air
## Salur air hujan 
## Tempayan 
## Pokok pisang
## Pokok keladi
## Longkang yang tersekat
## Tangki septik (terdedah)

## Pencegahan pembiakan nyamuk aedes
# Salin air dalam tempayan, pasu-pasu bunga, kolam mandi tiap-tiap minggu dan basuhlah sehingga bersih sebelum mengisi air yang baru 
# Buangkan air dari pinggan-pinggan alas pasu bunga seminggu sekali dan gosok pinggan-pinggan itu hingga bersih untuk memusnahkan telur nyamuk 
# Tutup semua bekas menyimpan air dengan rapat untuk mencegah nyamuk daripada bertelur 
# Bekas yang tidak digunakan hendaklah dikumpulkan dan dibuang ke dalam tong sampah atau ditanam 
# Periksa saluran bumbung rumah seminggu sekali untuk membersihkan daun yang menyekat air daripada mengalir 
# Masukkan garam sebanyak 2 sudu teh ke dalam perangkap semut untuk mencegah pembiakan nyamuk 
# Peliharalah ikan seperti ikan gupi dan ikan puyu dalam tangki besar yang memakan jentik-jentik. 
# Masukkan ubat pembunuh jentik-jentik (mengikut sukatan yang betul) ke dalam semua bekas menyimpan air, tiga bulan sekali